Doetrece - Wikipedia

# Doetrece

### Èn årtike di Wikipedia.

ene doetrece, c' est on rime-rame d' efant k' on dit tot passant, aprume, so les cénk doets, tot cminçant på pôce. Cwand on-z a yeu aduzé li ptit doet, on cateye l' efant. Dins ene doetrece, li prumî mot s' dit tot toutchant l' pôce, li deujhinme e toutchant l' erî-doet, li troejhinme e toutchant l'grand doet, li cwatrinme e toutchant l' doet a l' assea, li cénkinme e toutchant li ptit doet.

## [candjî] Sacwantès doetreces

- Les cenes ki cmincèt pa "pôcî", "pôcet".
  - Pôcî / Londî / Grande Dame / Laminet / Pitit doet.
  - Pôcî / Londî / Grande Dame / Djanete / Ptit kerton k' est el cassete.
  - Pôcî - Londî - Grande dame - / Djhan-Maçon / Ptit kerton k' a magnî l' lård e coron do bwès.
  - Pôcèt / Laridet / Grande Dame / Tchamossî / Ptit kerton …. Kerton k' a magnî l' lård e coron do bwès.
  - Pôcèt / Laridet / Grande Dame / Tchît-vessåd :/ Pitit sôdård … K' a magnî tot l' lård … dizo l' tåve amon Bozåd.
  - Poncin Djulin (djeu d' mot: Pont Sint-Djulin) / Dji vén / Dji va cweri on doet / Li ké ? / Li ptit / Wice est i ?
- Les cenes ki cmincèt pa "Li ci k' a stî e bwès".
  - Li ci k' a stî e bwès / Li ci k' a veyou l' leu. / Li ci k' a yeu peu / Li ci k' a racorou / Li ci k' a fwait cwîk cwîk dins les coxhes.
  - Li ci k' a stî e bwès / Li ci k' a vu l' leu. / Li ci k' a yeu peu / Li ci k' a racorou / Li ci k' a criyî "cateye mu, cateye mu".

Prin del pådje «http://wa.wikipedia.org../../../d/o/e/Doetrece.html»

Categoreye: Sicrijhaedjes e walon

##### Views

- Årtike
- Copene
- Modêye d' asteure

##### Cweri